b"\n_START_ARTICLE_\nFoxdale\n_START_PARAGRAPH_\nFoxdale (mansk: Forsdal) er en landsby som ligger i hjertet av Man. Omr\xc3\xa5det var tidligere lokaliteten til en av de st\xc3\xb8rste blygruvene i Europa. I dag lider omr\xc3\xa5det fra avskalling av folk og mangel p\xc3\xa5 fornyelse. Navnet er av norr\xc3\xb8n opprinnelse, hvilket endelsen dal indikerer._NEWLINE_Landsbyen faller innenfor sheadingen og valgkretsen Glenfaba og er for tiden representert ved Tynwald og House of Keys ved David Anderson, som ogs\xc3\xa5 ble valgt i 2001 og p\xc3\xa5 nytt i 2006. Landsbyen er en del av sognet Patrick. Det ligger tre andre landsbyer i n\xc3\xa6rheten, Dalby i n\xc3\xa6rheten av kysten p\xc3\xa5 vestsiden av fjellet Dalby, Patrick i nord og Glen Maye ved kysten og i dalen ved samme navn.\n_START_SECTION_\nFoxdale \xc2\xabDeads\xc2\xbb\n_START_PARAGRAPH_\nLandsbyen er delt i to deler, \xc3\xb8vre og nedre Foxdale. Ettersom Foxdale var en gruveby f\xc3\xb8rte driften til at store deler av omr\xc3\xa5det rundt landsbyen ble forgiftet av tungmetaller og med planted\xc3\xb8d som resultat. Det d\xc3\xb8de omr\xc3\xa5det kalles naturlig nok for \xc2\xabThe Deads\xc2\xbb og er popul\xc3\xa6rt blant de som kj\xc3\xb8rer motocross inntil b\xc3\xb8ndene i omr\xc3\xa5det gikk lei og la ut spiker i l\xc3\xb8ypene.\n_START_SECTION_\nUtdannelse\n_START_PARAGRAPH_\nFoxdale har sin egen grunnskole, Foxdale Primary School, som ligger ved Mines Road.\n_START_SECTION_\nGruvedriften\n_START_PARAGRAPH_\nP\xc3\xa5 midten av 1800-tallet var det egen jernbaneselskap og stor gruvedrift ved stedet, faktisk hele fem gruver i aktivitet p\xc3\xa5 det meste; Upper Old Foxdale, Lower Old Foxdale, Old Flappy, Maghie's og Louisa. Selskapet Foxdale Mining Company ble dannet i 1828 av en gruppe engelske forretningsmenn fra Liverpool, Chester og Flintshire med hovedbase i Chester. Dette ble det f\xc3\xb8rste moderne gruveselskapet som opererte p\xc3\xa5 Man og ansvarlig for all drift, unntatt i Lonan og Maughold. Virksomheten fortsatte fram til 1911 da den ble endelig nedlagt._NEWLINE_Foxdale Railway var et sidespor som gikk fra St. John's til Foxdale. Den ble \xc3\xa5pnet i 1882, men virksomheten dalte betydelig etter 1911, og ble endelig nedlagt i 1960. Jernbanesporet ble fjernet p\xc3\xa5 midten 1970-tallet.\n_START_SECTION_\nSport\n_START_PARAGRAPH_\nLandsbyen har hatt sin egen fotballklubb, Foxdale F.C., siden tidlig p\xc3\xa5 1990-tallet."